Ecclesia Dei variis et crebris tribulationum procellis, sicut maris insula sæpius percutitur, vento turbinis flante, id est, inimici suasione pestifera, fidelium qui nocte ac die servitio Dei videntur mancipati, quietem perturbante. Quapropter ipsis sollerter invigilandum est, ut quæ habent, et possident, pacifice queant retinere, ne malorum aliquorum versucia perdant quod debent conservare. § Memoriale igitur et æternale esse volumus, scripto commendantes qualiter calumnia, quam Domnus Guillelmus de Tricastel, de Aldrico homine sancti Petri faciebat, fuerit terminata. Ipse Guillelmus dicebat prædictum Aldricum apud Veronam mansisse, et pecuniam fratris sui qui mortuus fuerat, ipsum Aldricum habuisse. Aldricus dicebat e contrario, se nunquam in terra Domni Guillelmi mansum accepisse, nec pecuniam defuncti fratris habuisse. Mediantibus igitur bonis qui adfuerunt viris, Aldricus Domno Guillelmo quatuor libras, et decem solidos dedit; et ipse Guillelmus quicquid clamabat super eum, dimisit: et ita calunniam suam et hominem in pace dereliquit. Quod ut inconvulsum permaneat, et oblivionis nebula non deleatur, virorum qui adfuerunt testimonio roborare, et eorum nomina opus est singillatim nominare. Sig. Widrici Abbatis, Alberti Tullensis. Sig. Widonis Capellani. Sig. Humberti Divitis. Sig. Warnerii. Sig. Petri de Pauliaco. Sig. Audonis. Sig. Johannis. Sig. Haymonis. Signum Bardulfi, Walterii de Pichangi, Wasleri Malvasloth, Lamberti de Marcelliaco. Serianth, Milonis Falsart, Warnerii de Veronna, Warnerii de Solunge. Hæc facta sunt apud Besuam. Postea vero apud Tricastel ipsius uxor domni Guillelmi laudavit, et benigne concessit pacem, quam de Aldrico fecerat Guillelmus maritus ejus. Testes adfuerunt ipse Guillelmus, Ulricus Capellanus de Claro monte, Richardus Presbyter, Warnerus nepos ejus, Johannes Clericus. Nocherus Miles, Willelmus de Casoto, Bardulfus, Walterus, Wido Checevath, Paganus, Willelmus filius Miribelli, Warvadus, Hugo, Wido, Villici de Luco.